rejauldu/bengali-wikipedia huggingface dataset:
জাতীয় ভাইরোলজি ইনস্টিটিউট (এনআইভি) হল পাকিস্তানের একটি জাতীয় গবেষণা প্রতিষ্ঠান, যা জৈব নিরাপত্তার নিয়ে কাজ করে। করাচি বিশ্ববিদ্যালয়ের ইন্টারন্যাশনাল সেন্টার ফর কেমিক্যাল অ্যান্ড বায়োলজিক্যাল সায়েন্সেস ২০১৯-এর সেপ্টেম্বরে প্রতিষ্ঠানটি প্রতিষ্ঠা করে।   উদীয়মান সংক্রামক রোগ সনাক্ত ও নির্মূলকরণ এবং জৈবিক যুদ্ধবিগ্রহ নিয়ে গবেষণার জন্য প্রতিষ্ঠানটিতে একটি বিশেষ গবেষণাগার এলাকা রয়েছে। এটি একটি বিএসএল৩ গবেষণাগার। পাকিস্তানের স্বাস্থ্য মন্ত্রনালয়ের জন্য করাচি বিশ্ববিদ্যালয় এটি পরিচালনা করে।  পাকিস্তানে কোভিড-১৯ মহামারি প্রাদুর্ভাবের সময় এনআইভি অধিক গুরুত্ব পেয়েছিল। এ সময় প্রতিষ্ঠানটি তাদের নিজস্ব কোভিড-১৯ পরীক্ষা কিট তৈরি করে, যা আমদানি করা কিটের তুলনায় অত্যন্ত কম খরচে তৈরি করা যেতে পারে। এর ফলে অনেক বেশি সংখ্যক নাগরিকের কোভিড-১৯ পরীক্ষা করা সম্ভব হয়। পাকিস্তানে কোভিড-১৯ এর প্রাদুর্ভাব ঘটলে, রোগটির চিকিৎসার জন্য ভ্যাকসিন এবং ওষুধ তৈরি করতে সিন্ধু রাজ্য সরকার পাকিস্তানের কেন্দ্রীয় সরকারের স্বাস্থ্য মন্ত্রনালয়ের সাথে কাজ করে।   তথ্যসূত্র   বিষয়শ্রেণী:পাকিস্তানে কোভিড-১৯ বৈশ্বিক মহামারি বিষয়শ্রেণী:পাকিস্তানের গবেষণা প্রতিষ্ঠান বিষয়শ্রেণী:২০১৯-এ প্রতিষ্ঠিত সংগঠন বিষয়শ্রেণী:ভাইরাসবিদ্যা প্রতিষ্ঠান বিষয়শ্রেণী:পাকিস্তানের চিকিৎসা গবেষণা প্রতিষ্ঠান বিষয়শ্রেণী:কোভিড-১৯ মহামারির সাথে যুক্ত সংগঠন বিষয়শ্রেণী:বিশ্ব স্বাস্থ্য সংস্থার সহযোগী কেন্দ্র বিষয়শ্রেণী:সংক্রামক রোগ সংগঠন বিষয়শ্রেণী:জৈবিক গবেষণা প্রতিষ্ঠান বিষয়শ্রেণী:জীবার্ণুবিজ্ঞান প্রতিষ্ঠান বিষয়শ্রেণী:পাকিস্তানের গবেষণাগার
নিরীক্ষক  ([ অনুরোধ যুক্ত করুন] • অনুরোধ দেখুন)   Emdad Tafsir   প্রয়োজনীয় সংযোগ:   অনুরোধের অবস্থা:   দীর্ঘদিন ধরে বাংলা উইকিপিডিয়ায় নিয়মিত সম্পাদনা করছি। আমি উইকিপিডিয়ার মৌলিক নীতিমালা ও প্রক্রিয়া সম্পর্কে অবগত আছি এবং শেখার প্রক্রিয়া চলমান। এ পর্যন্ত ৩ হাজারের অধিক সম্পাদনা পরীক্ষিত হিসেবে চিহ্নিত করেছি এবং ৩৭০ এর অধিক পাতা স্থানান্তর করেছি।  পাতা স্থানান্তর করার ক্ষেত্রে পূর্বের পাতা পুনঃনির্দেশ হিসেবে থাকে যা বেশিরভাগ ক্ষেত্রেই অপ্রয়োজনীয় এবং নিরীক্ষক অধিকার না থাকায় পুনঃনির্দেশ ছাড়া পাতা স্থানান্তর করা যায় না। এটি নতুন পাতা খসড়ায় স্থানান্তরের ক্ষেত্রেও প্রযোজ্য।  আমি ধ্বংসপ্রবণতা নীতি বিষয়ে অবগত এবং ধ্বংসপ্রবণতা রোধে কাজ করে থাকি। এছাড়াও আমি পর্যালোচনা প্রক্রিয়া ও পর্যালোচনার সাধারণ মানদণ্ড সম্পর্কে অবগত আছি। নিরীক্ষক অধিকার থাকলে সুরক্ষিত পাতাগুলোতে আমার সম্পাদনাগুলো অন্য কোনো নিরীক্ষিকের যাচাই করার প্রয়োজন হবে না। তাই আশা করি নিরীক্ষক অধিকার দেওয়া হলে অন্য নিরীক্ষকদের চাপ কমবে এবং উইকিপিডিয়া সম্প্রদায় উপকৃত হবে। ধন্যবাদ।    Emdad Tafsir   ◀ আলাপ ▶ ১১:২৭, ৬ অক্টোবর ২০২৫ (ইউটিসি)
মায়া বাংলা রক ব্যান্ড মহীনের ঘোড়াগুলি সম্পাদিত তৃতীয় অ্যালবাম। ১৯৯৭ সালে আশা অডিও কর্তৃক ভারতে অ্যালবামটি মুক্তি পায়।  পাশাপাশি ১৯৯৭ সালের জানুয়ারিতে একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। সেখানে গানের কথা সংকলিত হয়েছে।  গানের তালিকা  তথ্যসূত্র   বহিঃসংযোগ   বিষয়শ্রেণী:১৯৯৭-এর অ্যালবাম বিষয়শ্রেণী:মহীনের ঘোড়াগুলির অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:আশা অডিওর অ্যালবাম
থাম্ব|নামাজ আদায় করছেন একজন মুসল্লী  সালাতুত তাসবীহ (), তাসবীহের নামাজ নামেও পরিচিত। সালাত শব্দের অর্থ নামাজ। আর তাসবিহ বলতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ এ শব্দগুলো  বোঝানো হয়েছে। যে নামাজে এসব তাসবীহ পড়ানো হয়  তা সালাতুত তাসবীহ বা তাসবীহের নামাজ হিসেবে পরিচিত। ইসলামে অনুসারীদের জন্যে এটি একটি ঐচ্ছিক ইবাদত। এটা বাধ্যতামূলক পাঁচ ওয়াক্ত নামাজের মতো নয়। ইসলাম ধর্মের নবী, মুহাম্মদ (ﷺ) তাঁর অনুসারীদেরকে এ নামাজ পালনে উৎসাহিত করছেন। জীবনে একবার হলেও মুসলমানরা যেনো এ নামাজ পড়ে, এ বিষয়ে তিনি গুরুত্বারোপ করেছেন।সূত্র: আবু দাউদ, হাদিস: ১২৯৭, ইবনে মাজাহ, হাদিস: ১৩৮৭, সহিহ ইবনে খুজাইমা, হাদিস: ১২১৬, সুনানে বায়হাকি কুবরা, হাদিস: ৪৬৯৫  হাদীসে সালাতুত তাসবীহ  রাসুল (ﷺ) তার চাচা, হযরত আব্বাস (রা.)-কে  বলেন,   নিয়ম সালাতুত তাসবীহ চার রাকাত–বিশিষ্ট। প্রতি রাকাতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ (سُبْحَانَ اللهِ وَالْحَمْدُ لِلهِ وَلَا اِلهَ اِلَّا اللهُ وَاللهُ اَكْبَرُ) তাসবীহগুলো ৭৫ বার করে পড়তে হয়। চার রাকাতে মোট (৭৫ × ৪) ৩০০ বার পড়তে হয়।   কিয়াম  প্রথম রাকাতে সানা পড়ার পর পড়তে হবে – ১৫ বার। তারপর সূরা ফাতিহা তারপর কোরআন থেকে কেরাত পাঠ (সুরা মিলানো  তাকছুর )করতে হবে, এরপর:  দাঁড়ানো অবস্থায় রুকুতে যাওয়ার পুর্বে – ১০ বার।  রুকু  রুকু করবে এবং রুকু অবস্থায় দোয়ার পর – ১০ বার।  রুকু থেকে মাথা ওঠানোর পর  সোজা হয়ে দাঁড়ানো অবস্থায় (রাব্বানা লাকাল হামদ পড়ার পর) – ১০ বার।  সিজদা  তারপর সিজদায় যাবে এবং সিজদা অবস্থায় এ তাসবীহ – ১০ বার।  সিজদা থেকে মাথা ওঠানোর পর – ১০ বার।  পুনরায় সিজদা গিয়ে – ১০ বার।  ২য়, ৩য় ও ৪র্থ রাকাত  সিজদা থেকে মাথা ওঠিয়ে আবার দ্বিতীয় রাকাতে একইভাবে তাসবিহ পাঠ করতে হবে। এ তাসবিহ প্রত্যেক রাকাতে ৭৫ বার করে ৪ রাকাত নামাজের প্রতি রাকাতেই এক নিয়ম অনুসারে আদায় করতে হবে।   ভুল হলে করণীয় ‘সালাতুত তাসবীহ’ নামায পড়াবস্থায় দানাদার তসবিহ হাতে গণনা করা মাকরূহ বা অনুচিত। আঙ্গুলের করগুলোতে গণনা করা যাবেনা। বরং তাহরিমা বাধা অবস্থাতেই হাতের আঙ্গুলের মাথা গুলো টিপেটিপে তাসবীহ গণনা করতে হবে। কোনো স্থানে তাসবীহ পড়তে ভুলে গেলে পরবর্তী তাসবীহ পাঠের সময় তা আদায় করে নিতে হবে। তবে ক্বওমা তথা রুকু থেকে দাঁড়ানোকালে ও  দুই সিজদার মাঝখানের সময়ে পূর্বের ভুলে যাওয়া তাসবীহগুলো আদায় করা যাবে না। সূরা-কেরাত পড়ার পূর্বে  তাসবীহ ভুলে গেলে সূরা-কেরাত পাঠের পরে সেটি আদায় করতে হবে।  একইভাবে ক্বিরায়াতের পর তাসবীহ ভুলে গেলে রুকুতে গিয়ে আদায় করতে হবে। রুকুতে তাসবীহ ভুলে গেলে উক্ত তাসবীহ প্রথম সিজদায় আদায় করতে হবে। সিজদায় যাওয়ার পূর্বে তাসবীহ পড়তে ভুলে গেলে তা প্রথম সিজদাতে গিয়ে আদায় করতে হবে। প্রথম সিজদাতে তাসবীহ ভুলে গেলে তা দুই সিজদার মাঝখানে আদায় না করে বরং দ্বিতীয় সিজদাতে গিয়ে আদায় করতে হবে।  ঠিক দুই সিজদার মাঝখানের তাসবীহ পড়তে ভুলে গেলে তাও দ্বিতীয় সিজদায় গিয়ে পড়তে হবে। আর একইভাবে দ্বিতীয় সিজদাতে তাসবীহ পড়তে ভুলে গেলে পরের রাকায়াতে সূরা-ক্বিরায়াত পাঠ করার পূর্বে পড়ে নিতে হবে।  নামাজের সর্বশেষ সিজদার তাসবীহ পড়তে ভুলে গেলে সালাম ফিরানোর পূর্বে তাসবীহ পড়ে নিতে হবে।  আরও দেখুন  তাহাজ্জুদ  নামাজ  তারাবিহ  জুম্মা  ঈদের নামাজ  তথ্যসূত্র  বিষয়শ্রেণী:নামাজ বিষয়শ্রেণী:ইসলামি বিশ্বাস ও মতবাদ
বুর্জ মুবারাক আল-কবির কুয়েতের রাজধানী কুয়েত সিটির একটি প্রস্তাবিত গগনচুম্বী অট্টালিকা। এটি মাদিনাত আল-হারির নামের এক প্রস্তাবিত নগরীর অংশ হবে। ধারণা করা হচ্ছে, ইমারতটির নির্মাণ ২০৩০ সালে শেষ হবে। এটির নির্মাণ শেষ হলে এটি জেদ্দা টাওয়ারের পর পৃথিবীর দ্বিতীয় উচ্চতম ইমারত হবে। বুর্জ মুবারক আল-কবিরের উচ্চতা ১,০০১ মিটার, যা আরব্য রজনীর ১,০০১ রাতের বিষয়টি প্রতিনিধিত্ব করে।http://luxurylaunches.com/buildings/burj_mubarak_alkabir_in_kuwait_will_be_the_tallest_building_in_the_world.php ইমারতটিতে ডাবল অথবা ট্রিপল ডেকার এলিভেটর ব্যবহার হবে। ইমারতটির তীব্র বাতাসের মাঝেও টিকে থাকতে পারবে।  তথ্যসূত্র  বিষয়শ্রেণী:কুয়েতের গগনচুম্বী অট্টালিকা বিষয়শ্রেণী:কুয়েত সিটির ইমারত
৭নং ওয়ার্ড দ্বারা যা যা বোঝানো হতে পারে —   ৭নং ওয়ার্ড, বরিশাল সিটি কর্পোরেশন, বরিশাল সিটি কর্পোরেশনের একটি ওয়ার্ড।   ৭নং ওয়ার্ড, রংপুর সিটি কর্পোরেশন, রংপুর সিটি কর্পোরেশনের একটি ওয়ার্ড।   ৭নং ওয়ার্ড, ঢাকা উত্তর সিটি কর্পোরেশন, ঢাকা উত্তর সিটি কর্পোরেশনের একটি ওয়ার্ড।   ৭নং ওয়ার্ড, ঢাকা দক্ষিণ সিটি কর্পোরেশন, ঢাকা দক্ষিণ সিটি কর্পোরেশনের একটি ওয়ার্ড।   ৭নং ওয়ার্ড, সিলেট সিটি কর্পোরেশন, সিলেট সিটি কর্পোরেশনের একটি ওয়ার্ড।   ৭ নং ওয়ার্ড, কলকাতা পৌরসংস্থা, কলকাতা পৌরসংস্থার একটি ওয়ার্ড।  পশ্চিম ষোলশহর ওয়ার্ড, চট্টগ্রাম সিটি কর্পোরেশনের একটি ওয়ার্ড।
শিশুকামী আন্দোলন () একটি সামাজিক বা রাজনৈতিক আন্দোলন যা শিশুকামীতাকে এবং প্রাপ্তবয়স্ক ও অপ্রাপ্তবয়স্কদের মাঝে পারস্পরিক সম্মতিতে যৌনাচারকে সামাজিক এবং প্রাতিষ্ঠানিকভাবে সমর্থন করে। এই আন্দোলনের উদ্দেশ্য কিছু সামাজিক ও আইনগত পরিবর্তন নিয়ে আসা, যেমন যৌনসম্মতির বয়স বাতিল বা সংস্কার করা, শিশুকামিতাকে একটি নির্দিষ্ট যৌন অভিমুখিতা বলে প্রতিষ্ঠা করা এবং যৌনবিকৃতির বা মনোরোগের তালিকা হতে একে অপসারণ করাFonseca, Suheyla. «Um olhar crítico sobre o ativismo pedófilo » (portugale). Revista da Faculdade de Direito de Campos, n-ro 10 (junio 2007).Young, Mary. «The indignant page: techniques of neutralization in the publications of pedophile organizations». Child Abuse & Neglect, Vol. 4, n-ro 12 (1988), pp. 583-591.।  প্রাথমিকভাবে শুধু যুক্তিতর্কের খাতিরে ১৯৫০-এর দশকে নেদারল্যান্ডে মনস্তত্ত্বিক ফ্রিৎস বার্নার্ড, এবং সেনেটর ও বিচারক এডওয়ার্ড ব্রনগার্সমার সক্রিয়তায় এই আন্দোলনের জন্ম হয়। এর ফলস্বরূপ শীঘ্রই অন্যান্য অনেক দেশে শিশুকামীদের পক্ষে অনেক সমিতি গড়ে ওঠে। ১৯৭০-এর দশকের যৌন বিপ্লবের সুবাদে পশ্চিম ইউরোপে, বিশেষত নেদারল্যান্ডে এই আন্দোলন তার লক্ষ্য অর্জনের পথে অনেকটা অগ্রসর হয়, কিন্তু ১৯৮০-এর দশক থেকে এই আন্দোলন জনপ্রিয়তা হারাতে থাকে।  শিশুকামী আন্দোলনের প্রতি তৎকালীন জনমত বিরূপ প্রতিক্রিয়া ব্যক্ত করায় সামাজিক ও রাজনৈতিক ক্ষেত্রে এই আন্দোলনের অগ্রগতি ছিল যথেষ্টই সীমাবদ্ধ। বর্তমানে বেশিরভাগ দেশের সরকারই যৌনসম্মতির বয়স হিসেবে জাতিসংঘের দ্বারা নির্ধারিত আচরণবিধি মেনে চলেConvention on Consent to Marriage, Minimum Age for Marriage and Registration of Marriages . Alta Komisariato de Unuiĝintaj Nacioj pri Homaj Rajtoj., যদিও তা একেক দেশে একেক রকম হতে পারে। অপরপক্ষে চিকিৎসক গোষ্ঠীর মাঝে শিশুকামিতাকে আনুষ্ঠানিকভাবে একটি মানসিক বা আচরণগত সমস্যা বলে গণ্য করা হয়, এবং নারী সমকামিতা বাদে প্রাপ্তবয়স্ক ও অপ্রাপ্তবয়স্কদের মাঝে সকল যৌনসম্পর্কের প্রতি ব্যাপকভাবে অসম্মতি জানান হয়Dallam, Stephanie. «Science or Propaganda? An examination of Rind, Tromovitch & Bauserman ». Journal of Child Sexual Abuse, Vol. 9, n-roj 3/4 (2002), pp. 109-134.।   তথ্যসূত্র   বিষয়শ্রেণী:শিশুকামী আন্দোলন বিষয়শ্রেণী:শিশুকামিতা বিষয়শ্রেণী:যৌনাচার বিষয়শ্রেণী:জৈবিক লিঙ্গ
পিটার কনরাড স্ট্রাইডম (; জন্ম: ১০ জুন, ১৯৬৯) কেপ প্রদেশের সমারসেট ইস্ট এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন ‘স্ট্রাইকার’ ডাকনামে পরিচিত পিটার স্ট্রাইডম।   প্রথম-শ্রেণীর ক্রিকেট  গ্রে হাই স্কুলে অধ্যয়ন করেছেন তিনি। ১৯৮৭-৮৮ মৌসুম থেকে ২০০৪ সাল পর্যন্ত পিটার স্ট্রাইডমের প্রথম-শ্রেণীর খেলোয়াড়ী জীবন চলমান ছিল। ১৯৮৭ সালে ক্রিকেট জগতে আলোড়ন সৃষ্টি করেন। এ পর্যায়ে তিনি দক্ষিণ আফ্রিকার বিদ্যালয় নিয়ে গড়া দলের পক্ষে খেলার জন্যে মনোনীত হন। ১৯৯২-৯৩ মৌসুমে বর্ডার প্রাদেশিক দলে খেলার সুযোগ পান।  কার্যকরী বামহাতি স্পিনার ও মাঝারিসারির ব্যাটসম্যান ছিলেন। তবে, আন্তর্জাতিক অঙ্গনে তিনি কখনো নিজেকে প্রকৃত খেলোয়াড়ের মর্যাদাপ্রাপ্ত হননি।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট ও দশটিমাত্র একদিনের আন্তর্জাতিকে অংশগ্রহণ করেছেন পিটার স্ট্রাইডম। ১৪ জানুয়ারি, ২০০০ তারিখে সেঞ্চুরিয়নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ২০০০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ২০০০ সালে সেঞ্চুরিয়নে সফরকারী ইংল্যান্ডের বিপক্ষে ইনিংস পরাজয়বরণকারী দক্ষিণ আফ্রিকার বিতর্কিত টেস্টে অভিষেক পর্ব সম্পন্ন হয় তার। অল-রাউন্ডার হিসেবে তিনি ঐ খেলায় অংশ নেন। তবে, কেবলমাত্র ছয় ওভার বোলিং করার সুযোগ পান ও ৩০ রান করে দলের পরাজয় রোধে এগিয়ে আসেন। এরপর নিজস্ব দ্বিতীয় ও সর্বশেষ টেস্টে মুম্বইয়ে ভারতের বিপক্ষে খেলেন। তিনি কোন বোলিং করেননি ও উভয় ইনিংসেই ব্যাট হাতে ব্যর্থতার পরিচয় দেন। এছাড়াও, তিনি দশটি একদিনের আন্তর্জাতিকে অংশ নিয়েছিলেন।   বিতর্কিত ভূমিকা  ২০০০ সালে পাতানো খেলা কেলেঙ্কারীতে জড়িত থাকার অভিযোগ আসে। ভারতে সফরে অউন্মোচিত হানসি ক্রনিয়ের জুয়া কেলেঙ্কারীর বিষয়টি প্রকাশিত হয়নি। তবে, সেঞ্চুরিয়ন পার্ক টেস্ট খেলায় জুয়ায় সম্পৃক্ততায় তাকে দোষী করা হয়নি ও পরবর্তীতে সকল অভিযোগ থেকে তিনি মুক্তি পান।  ফেব্রুয়ারি, ২০২০ সালে দক্ষিণ আফ্রিকায় অনুষ্ঠিতব্য পঞ্চাশোর্ধ্ব ক্রিকেট বিশ্বকাপ প্রতিযোগিতায় তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়। তবে, তৃতীয় রাউন্ড চলাকালে বিশ্বব্যাপী করোনাভাইরাসের প্রাদুর্ভাবে প্রতিযোগিতাটি বাতিল হয়ে যায়।   তথ্যসূত্র    আরও দেখুন   কলিন ওয়েসলি  ডেভিড তারব্রুগ  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  দক্ষিণ আফ্রিকান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:বর্ডারের ক্রিকেটার বিষয়শ্রেণী:হান্টিংডনশায়ারের ক্রিকেটার
আতাউল হাকিম সারওয়ার হাসান বাংলাদেশ সেনাবাহিনীর একজন অবসরপ্রাপ্ত লেফটেন্যান্ট জেনারেল যিনি সর্বশেষ চিফ অব জেনারেল স্টাফ(সিজিএস) হিসেবে দায়িত্ব পালন করেন। তিনি বাংলাদেশ ইউনিভার্সিটি অব প্রফেশনালস এর সাবেক উপাচার্য।   প্রারম্ভিক জীবন  আতাউল হাকিম সারওয়ার হাসান ১৯৬৬ সালের ১ জানুয়ারি পুরান ঢাকায় জন্মগ্রহণ করেন। তিনি ১৯৮৪ সালে পদাতিক কোরে কমিশন লাভ করেন। তিনি সামরিক বাহিনী কমান্ড ও স্টাফ কলেজ এবং ব্রাজিলিয়ান আর্মি কমান্ড এবং জেনারেল স্টাফ কলেজ থেকে স্নাতক হন।   কর্মজীবন  আতাউল হাকিম সারওয়ার একটি পদাতিক ব্যাটালিয়ন এবং দুটি পদাতিক ব্রিগেডের অধিনায়ক ছিলেন। তিনি ১০ম পদাতিক ডিভিশন এর প্রথম জেনারেল কমান্ডিং অফিসার ছিলেন,তিনি ৫৫ পদাতিক ডিভিশন যশোর সেনানিবাসের জিওসি ছিলেন। ২০১৭ সালে, তিনি বাংলাদেশ ইন্টারন্যাশনাল স্কুল অ্যান্ড কলেজের প্রধান পৃষ্ঠপোষক ছিলেন এবং ২০১৯ সালে,তিনি দাউদ পাবলিক স্কুল এন্ড কলেজের প্রধান পৃষ্ঠপোষক ছিলেন। তিনি লজিস্টিক এরিয়া কমান্ডার হিসেবেও দায়িত্ব পালন করেন।  ৫ মার্চ ২০২০ তারিখে আতাউল হাকিম সারওয়ার বাংলাদেশ ইউনিভার্সিটি অব প্রফেশনালস এর উপাচার্য নিযুক্ত হন। তিনি যশোর গলফ এবং কান্ট্রি ক্লাবের সভাপতি।  হাসান ২০২০ সালের ২৬ নভেম্বর জাতীয় প্রতিরক্ষা কলেজের কমান্ড্যান্ট নিযুক্ত হন। ২০২১ সালের ১৩ জানুয়ারি তিনি বাংলাদেশ সেনাবাহিনীর চিফ অব জেনারেল স্টাফ নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
থাম্ব|লাল চুলের মহিলা থাম্ব|লাল চুলে অভিনেতা রুপার্ট গ্রিন্ট থাম্ব|পারস্যের প্রথম ইসমাইলের প্রতিকৃতি লাল চুল (কমলা চুল এবং আদা চুল নামেও পরিচিত) হল একটি চুলের রঙ যা মানুষের জনসংখ্যার এক থেকে দুই শতাংশের মধ্যে পাওয়া যায়, উত্তর বা উত্তর-পশ্চিম ইউরোপীয় বংশের লোকেদের মধ্যে বেশি ফ্রিকোয়েন্সি (দুই থেকে ছয় শতাংশ) দেখা যায় এবং অন্যান্য ক্ষেত্রে কম ফ্রিকোয়েন্সিতে দেখা যায়। ক্রোমোজোম ১৬-এ একটি রিসেসিভ অ্যালিলের জন্য সমজাতীয় ব্যক্তিদের মধ্যে এটি সবচেয়ে সাধারণ যা MC1R প্রোটিনের পরিবর্তিত একটি সংস্করণ তৈরি করে।    লাল চুলের সাংস্কৃতিক প্রতিক্রিয়া পরিহাস থেকে প্রশংসা পর্যন্ত পরিবর্তিত হয়েছে যেখানে রেডহেডস সম্পর্কিত অনেক সাধারণ স্টেরিওটাইপ বিদ্যমান। লাল চুলওয়ালা লোক ১৫১০ সাল থেকে ব্যবহার হয়ে আসছে।  লাল চুল অনেকে সুন্দর মনে করেন। অনেকে সাজাকাজায় লাল চুল ব্যবহার করে।    তথ্যসূত্র   বিষয়শ্রেণী:লাল চুল বিষয়শ্রেণী:ছকে ফেলা বিশ্বাস বিষয়শ্রেণী:চুলের রঙ
থাম্ব|230x230পিক্সেল| কেননাওয়ের অস্ত্র: আর্জেন্ট, দুটি ঈগলের মধ্যে একটি ফেস আকাশী যা প্রধান গুলে এবং বেসে তৃতীয়টির একটি অ্যানুলেটের মাধ্যমে প্রদর্শিত হয় একটি জলপাইয়ের একটি স্লিপ এবং অন্যটি সল্টায়ারের মধ্যে পাম Kidd, Charles, Debrett's peerage & Baronetage 2015 Edition, London, 2015, p.B454 স্যার জন হেনরি কেনাওয়ে, ৩য় ব্যারোনেট,  (৬ জুন ১৮৩৭ - ৬ সেপ্টেম্বর ১৯১৯) একজন ইংরেজ কনজারভেটিভ পার্টির রাজনীতিবিদ ছিলেন।   কর্মজীবন  কেননাওয়ে ১৮৭০ থেকে ১৮৮৫ সাল পর্যন্ত ইস্ট ডেভনের সংসদ সদস্য (এমপি) ছিলেন, যখন আসনটি পুনর্বন্টন আইন ১৮৮৫ দ্বারা নির্বাচনী এলাকা বাতিল করা হয়েছিল। এরপর তিনি ১৮৭৫ সাল থেকে ১৯১০ সালের জানুয়ারির সাধারণ নির্বাচন পর্যন্ত নতুন হোনিটন আসনের এমপি ছিলেন।  ১৮৯৭ সালে তিনি একজন প্রিভি কাউন্সেলর হন এবং ১৯০২ সালের করোনেশন অনার্সে সিবি নিযুক্ত হন। ১৯০৮ থেকে ১৯১০ সাল পর্যন্ত তিনি হাউস অফ কমন্সের জনক ছিলেন।   তথ্যসূত্র   বিষয়শ্রেণী:হোনিটনের যুক্তরাজ্যের সংসদ সদস্য বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯১৯-এ মৃত্যু বিষয়শ্রেণী:১৮৩৭-এ জন্ম বিষয়শ্রেণী:পূর্ব ডেভনের যুক্তরাজ্যের সংসদ সদস্য
ইউটু ডাবলিন, আয়ারল্যান্ডের একটি রক ব্যান্ড। ইউটুর সদস্যরা হলেন বোনো (ভোকালএবং গিটার্‌ দ্য এজ (গিটার, কি-বোর্ড এবং ভোকাল), এডাম ক্লেটন (বেজ গিটার) এবং ল্যারি মুলেন জুনিয়র (ড্রামস এবং পারকাশন)  ব্যান্ডটি ১৯৭৬ সালে মাউন্ট টেম্পল সেকন্ডারি স্কুলে গঠিত হয় এবং সদস্যেরা সবাই সে সময়ে ছিলেন নিতান্তই সঙ্গীতে আগ্রহী কয়েকজন কিশোর। চার বছরের মধ্যে তারা আইল্যান্ড রেকর্ডসের সাথে চুক্তিবদ্ধ হন এবং তাদের প্রথম অ্যালবাম বয় মুক্তি পায়। ১৯৮০র দশকের মাঝামাঝি সময়ের মধ্যেই তারা আন্তর্জাতিক পরিচিতি লাভ করেন। তবে তারা রেকর্ড বিক্রির চেয়ে লাইভ পার্ফর্মেন্সের কারণেই অধিকতর জনপ্রিয় ছিলেন। এ অবস্থার পরিবর্তন ঘটে ১৯৮৭ সালে, যখন তাদের অ্যালবাম দ্য জশুয়া ট্রি মুক্তি পায়, যা রোলিং স্টোন পত্রিকার মতানুযায়ী ব্যান্ডটিকে হিরো থেকে সুপারস্টারে পরিণত করে।  তাদের ১৯৯১ সালের অ্যালবাম আখটুং বেইবি এবং পাশাপাশি জু টিভি ট্যুর ছিল ব্যান্ডটির জন্যে সঙ্গীত ও ভাবধারার পুনরাবিষ্কারের। ব্যান্ডিটির সদস্যদের নিজেদের অনুভূত হওয়া সাঙ্গীতিক নিশ্চলতা এবং ১৯৮০র শেষ দিকের বিরূপ সমালোচনার জবাব দিতে ইউটু তাদের সুর ও পরিবেশনায় ড্যান্স মিউজিক এবং অল্টারনেটিভ রক এর সন্নিবেশ ঘটায়, যার মাধ্যমে তারা তাদের পূর্ববর্তী শ্লেষ ও আত্মবিষাদপূর্ণ ভাবভঙ্গিমায় প্রভূত পরিবর্তন সাধন করেন। ১৯৯০ এর দশকে তাদের নিজেদের নিয়ে নানান পরীক্ষা-নিরীক্ষা চলে। ২০০০ সালে থেকে ইউটু অনেকখানি প্রচলিত ধারার সঙ্গীতে মনোনিবেশ করে, যা তাদের পূর্বকার সাঙ্গীতিক অভিজ্ঞতার মিশেলে তৈরি।  ইউটু এখন পর্যন্ত ১২ টি স্টুডিও অ্যালবাম মুক্তি দিয়েছে এবং তারা জনপ্রিয় সঙ্গীতের ধারায় সর্বাধিক বিক্রিত এবং আলোচিত ব্যান্ডদের মধ্যে অন্যতম। তারা এ পর্যন্ত ২২ টি গ্রামি অ্যাওয়ার্ড জয় করেছে, যা অন্য যেকোন ব্যান্ডের তুলনায় অধিকGrammy Winners List  grammy.com. Retrieved 15 October 2006. এবং তাদের ১৫ কোটিরও অধিক রেকর্ড বিক্রিত হয়েছে। ২০০৫ সালে ব্যান্ডটি রক অ্যান্ড রোল হল অফ ফেমে স্থান করে নেয়। রোলিং স্টোন ম্যাগাজিন ইউটু কে সর্বকালের সর্বশ্রেষ্ঠ ১০০ শিল্পীর তালিকায় ২২ নম্বরে স্থান দেয়। তাদের ক্যারিয়ার জুড়ে বিভিন্ন সময়ে ইউটুর সদস্যরা ব্যান্ড ও ব্যক্তি পর্যায়ে বিভিন্ন মানবিক অধিকার ও মানবসেবামূলক কাজে অংশ নিয়েছেন, যার মধ্যে রয়েছে অ্যামনেস্টি ইন্টারন্যাশনাল, ওয়ান/তথ্য কর্মসূচি, প্রোডাক্ট রেড এবং দ্য এজের মিউজিক রাইজিং কর্মসূচিতে অংশ নিয়েছেন।   তথ্যসূত্র    বহিঃসংযোগ    U2 Official Website  বিষয়শ্রেণী:১৯৭০ সালের সঙ্গীত দল বিষয়শ্রেণী:১৯৮০ সালের সঙ্গীত দল বিষয়শ্রেণী:১৯৯০ সালের সঙ্গীত দল বিষয়শ্রেণী:২০০০ সালের সঙ্গীত দল বিষয়শ্রেণী:২০১০ সালের সঙ্গীত দল বিষয়শ্রেণী:আইরিশ অল্টারনেটিভ রক দল বিষয়শ্রেণী:আইরিশ রক মিউজিক দল বিষয়শ্রেণী:গ্র্যামি পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী সঙ্গীতশিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:ব্রিট পুরস্কার বিজয়ী বিষয়শ্রেণী:আইল্যান্ড রেকর্ডসের শিল্পী বিষয়শ্রেণী:১৯৭৬-এ প্রতিষ্ঠিত সঙ্গীত দল বিষয়শ্রেণী:ইন্টারস্কোপ রেকর্ডসের শিল্পী বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:সাঙ্গীতিক কুয়োটেট বিষয়শ্রেণী:বিশ্ব সঙ্গীত পুরস্কার বিজয়ী
ধর্মরাজ মন্দির হল পশ্চিমবঙ্গের দক্ষিণ চব্বিশ পরগণা জেলার জয়নগর থানার বহড়ু গ্রামে অবস্থিত যোগী সম্প্রদায়ের একটি মন্দির। টালিছাওয়া মাটির গৃহে ধর্মরাজ বা ধর্মঠাকুর-এর প্রাচীন মূর্তি প্রতিষ্ঠিত। বৈশাখী বুদ্ধ-পূর্ণিমায় পূজা ও উৎসব-অনুষ্ঠানের সময় প্রচুর মানুষ এখানে সমবেত হন। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২৩৭-২৩৮  মূর্তির বিবরণ এখানে মন্দিরের মধ্যে শিবমূর্তির মতো দেখতে ধর্মরাজের যে মূর্তি বর্তমান, তা মন্দির ঘরের তুলনায় বেশ বড়। উপবিষ্ট অবস্থায় বিশাল পুরুষমূর্তিটির উচ্চতা প্রায় ৫-৬ ফুট। বড়-বড় গোলাকার চোখ, পাকানো লম্বা গোঁফ। মাথায় একটি সাপের ফণা; গায়ের রং ঘন সবুজ, কানে ধুতরা ফুল। ধর্মরাজ ডান-পা মুড়ে বাম পায়ের উপর চোখ রেখে, ডানহাত অভয়মুদ্রার ভঙ্গিতে তুলে উপবিষ্ট। ধর্মরাজের মূর্তির পাশে একটি ছোট শিবলিঙ্গ আছে।এই প্রতিষ্ঠিত ধর্মরাজ কতকালের পুরানো, তা জানা যায় না। বংশপরম্পরায় যোগী পূজারীরা এর পূজা করে আসছেন। বিশেষত্ব পশ্চিমবঙ্গের রাঢ় অঞ্চলের (বাঁকুড়া, বীরভূম, বর্ধমান) সাধারণ লোকদেবতা 'ধর্মঠাকুর' সাধারণত কূর্মমূর্তিতে পূজিত হন। ইনিই ভাগীরথীর তীরে নিম্নবঙ্গের মানুষের অবচেতনায় প্রবাহিত হয়ে মহাদেব শিবের রূপ পরিগ্রহ করেছেন। একসময় যোগী সম্প্রদায় শৈবসম্প্রদায়ের দ্বারা আত্মীকৃত হয়েছিল। দুই সম্প্রদায়ের আত্মসাৎ-পূর্ব সংস্কৃতিদ্বন্দ্বের সন্ধিক্ষণের প্রমাণস্বরূপ বহড়ুর ধর্মরাজ বিরাজমান। তথ্যসূত্র  বিষয়শ্রেণী:পশ্চিমবঙ্গের মন্দির বিষয়শ্রেণী:দক্ষিণ চব্বিশ পরগনা জেলা
এন্ডি নাফসিয়া ওয়ালিনোনো মবি (জন্ম ১৪ জুলাই ১৯৪০) হচ্ছেন একজন ইন্দোনেশিয়ার রাজনীতিবিদ এবং চিকিৎসক। তিনি ১৪ জুন ২০১২ থেকে ২০ অক্টোবর ২০১৪ পর্যন্ত ইন্দোনেশিয়ার প্রজাতন্ত্রের স্বাস্থ্য মন্ত্রী হিসেবে দায়িত্ব পালন করেন। ডাঃ মবি বর্তমানে এশিয়া প্যাসিফিক লিডার ম্যালেরিয়া অ্যালায়েন্স-এর (এপিএলএমএ) নেতাদের দূত হিসাবে কাজ করছেন।  কর্মজীবন নাফসিয়া মবি হচ্ছেন একজন শিশু বিশেষজ্ঞ যিনি ১৯৯০ সালে বেলজিয়ামের ট্রপিক্যাল মেডিসিন এন্টওয়ার্প ইনস্টিটিউটের জনস্বাস্থ্যের উপর মাস্টার্স ডিগ্রী লাভ করেন। এবং ১৯৯০-১৯৯১ সালে মার্কিন যুক্তরাষ্ট্রের ক্যামব্রিজের হার্ভার্ড বিশ্ববিদ্যালয়ে আন্তর্জাতিক স্বাস্থ্যের টাকেমি প্রোগ্রামের গবেষক হয়ে ওঠেন। ১৯৭৮ সালে স্বাস্থ্য খাতে মবি জড়িত হন, তিনি এবং তার স্বামী, আলয়েসিয়াস বেনেডিক্টাস মবি যিনি পূর্ব নুসা টেঙ্গারার গভর্নর হিসাবে দায়িত্ব পালন করেন, সেখানের জনগণের স্বাস্থ্য ও কল্যাণে কাজ করেন।  তিনি এইআইভি/এইডস এর ব্যাপক প্রচারের কারণে পরিচিত। ২০০৪ সালে "সেনানি কমিটমেন্ট" প্রতিষ্ঠা করেন যেটি এডস প্রতিরোধের জন্য সরকারের একটি মাইলফলক প্রতিশ্রুতি হয়ে ওঠে। তিনি মানবাধিকারের ক্ষেত্রে সক্রিয়ভাবে জড়িত থাকার জন্য পরিচিত এবং জাতিসংঘের শিশু অধিকার কমিটির প্রধান ছিলেন। সরকারে, ১৯৮২-১৯৮৭ সালে তিনি পিপলস কনসালটেন্ট অ্যাসেম্বলি-এর সদস্য ছিলেন। ২০০৬ সাল থেকে, নাফসিয়া জাতীয় এইডস কমিশনের নির্বাহী সচিব এবং নারীর জাতীয় কমিশনের ভাইস চেয়ারম্যান হিসাবে দায়িত্ব পালন করেন।  জুন ১৩, ২০১২-এ, মবি রাষ্ট্রপতি সুসিলো বামবাং ইয়ুধনো কর্তৃক স্বাস্থ্য মন্ত্রী নিযুক্ত হন, মে ২, ২০১২-এ পূর্বের মন্ত্রী এন্ডং রাহায়ু সিদ্দীনিংহিস ফুসফুসের ক্যান্সারে মারা যাওয়ার পর। তার নিয়োগের পর থেকে এই মন্ত্রণালয়টি নারী মন্ত্রীদের দ্বারা পরপর পরিচালিত হচ্ছে। মবি সবচেয়ে বেশি বয়সে মন্ত্রণালয় পরিচালনা করেছেন, ৭১ বছর বয়সেও স্বাস্থ্য মন্ত্রী ছিলেন।  তথ্যসূত্র   বহিঃসংযোগ  Ministry of Health, Republic of Indonesia   বিষয়শ্রেণী:১৯৪০-এ জন্ম বিষয়শ্রেণী:Politicians from South Sulawesi বিষয়শ্রেণী:Government ministers of Indonesia বিষয়শ্রেণী:Indonesian pediatricians বিষয়শ্রেণী:Women in Jakarta politics বিষয়শ্রেণী:ইন্দোনেশিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:Health ministers of Indonesia বিষয়শ্রেণী:Indonesian Roman Catholics বিষয়শ্রেণী:এইচআইভি/এইডস কর্মী বিষয়শ্রেণী:জীবিত ব্যক্তি বিষয়শ্রেণী:Women government ministers of Indonesia বিষয়শ্রেণী:Women physicians বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:১৯৪১-এ জন্ম বিষয়শ্রেণী:ইন্দোনেশীয় রোমান ক্যাথলিক বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত বিষয়শ্রেণী:ইন্দোনেশীয় প্রাক্তন মুসলিম বিষয়শ্রেণী:২১শ শতাব্দীর ইন্দোনেশীয় নারী রাজনীতিবিদ বিষয়শ্রেণী:২১শ শতাব্দীর ইন্দোনেশীয় রাজনীতিবিদ
বিশ্ব ভ্যাসেকটমি দিবস হল একটি বার্ষিক ইভেন্ট যা অনাকাঙ্ক্ষিত গর্ভধারণ রোধ করার জন্য পুরুষ-ভিত্তিক সমাধান হিসাবে ভ্যাসেকটমি সম্পর্কে বিশ্বব্যাপী সচেতনতা বাড়াতে পালন করা হয়। এই দিবসের লক্ষ্য হলো বিশ্বের যে ডাক্তাররা ভ্যাসেকটমি করান তাদের স্কাইপ এবং সোশ্যাল মিডিয়া প্ল্যাটফর্মের মাধ্যমে ইভেন্টের সাথে সংযুক্ত করা।   ইতিহাস  দিনটি ২০১২ সালে আমেরিকান চলচ্চিত্র নির্মাতা জোনাথন স্ট্যাক দ্বারা প্রতিষ্ঠিত হয়েছিল, যখন তিনি একটি ভ্যাসেকটমি করার সিদ্ধান্ত নিয়ে একটি তথ্যচিত্রে কাজ করছিলেন।  অন্তর্নিহিত লক্ষ্য ছিল পরিবার পরিকল্পনার সিদ্ধান্তে পুরুষদের সম্পৃক্ত করা এবং জন্মনিয়ন্ত্রণের দায়িত্ব নেওয়ার একটি সহজ উপায় হিসেবে ভ্যাসেকটমি সম্পর্কে তাদের শিক্ষিত করা।   তথ্যসূত্র    বহিঃসংযোগ    অফিসিয়াল ওয়ার্ল্ড ভ্যাসেকটমি ডে ওয়েবসাইট বিষয়শ্রেণী:নভেম্বর উদ্‌যাপন বিষয়শ্রেণী:আন্তর্জাতিক উদ্‌যাপন বিষয়শ্রেণী:পুরুষদের গর্ভনিরোধক